OBRAZLOŽENJE UZ JAVNI NATJEČAJ ZA ZAKUP POLJOPRIVREDNOG ZEMLJIŠTA 
U VLASNIŠTVU OPĆINE PODRAVSKE SESVETE

	Za provedbu natječaja mjerodavne su odredbe članka 35. stavka 8. Zakona o vlasništvu i drugim stvarnim pravima („Narodne novine“ broj 91/96.,68/98., 137/99.,22/00., 73/00., 129/00., 114/01., 79/06., 141/06., 146/08., 38/09., 153/09., 143/12., 152/14. i 81/15.-pročišćeni tekst, i 94/17) koji propisuje da će se „na pravo vlasništva jedinica lokalne samouprave i jedinica područne (regionalne) samouprave na odgovarajući način primjenjivati pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba“ i Odluke o načinu raspolaganja, korištenja i upravljanja nekretninama u vlasništvu Općine Podravske Sesvete („Službeni glasnik Koprivničko-križevačke županije“ broj 23/17.).  
	Povjerenstvo za provedbu natječaja za davanje poljoprivrednog zemljišta u zakup treba utvrditi koje se sve čestice daju u zakup i početnu cijenu, namjenu zemljišta (samo za poljoprivrednu proizvodnju ili i za stočarstvo) te rok davanja u zakup (do 5 godina) imajući u vidu vegetativno razdoblje. Ministarstvo poljoprivrede je Pravilnikom o načinu usklađenja i revalorizacije zakupnine odnosno naknade za korištenje poljoprivrednog zemljišta u vlasništvu Republike („Narodne novine“, broj 48/23) utvrdilo cijene poljoprivrednog zemljišta u vlasništvu RH na području Općine Podravske Sesvete i to: za oranice 93,97 €/ha, livade 57,07 €/ha i pašnjaci 52,29 €/ha. 
	Rok za podnošenje ponuda je 15 dana, sukladno našoj Odluci o načinu raspolaganja, korištenja i upravljanja nekretninama u vlasništvu Općine Podravske Sesvete računajući od dana objave na Internet stranicama Općine i na oglasnoj ploči.
	Ostale odredbe natječaja su tehničkog karaktera i proizlaze iz naše Odluke o načinu raspolaganja, korištenja i upravljanja nekretninama u vlasništvu Općine Podravske Sesvete i navedene Uredbe.

